Hópurinn vinnur einnig með öðrum faghópum . Allir sem hafa áhuga á stjórnun og vilja stefna að því að auka vellíðan fólks á vinnustað eiga erindi í þennan hóp til þess að fræðast , deila reynslusögum og útvíkka tengslanet sitt . Nefna má til dæmis mannauðsstjóra , framkvæmdastjóra , millistjórnendur , vinnusálfræðinga , lýðheilsufræðinga , næringarfræðinga , þjónustufulltrúa í vinnuvernd , heilbrigðisstarfsfólk , íþróttafræðinga og er þá ekki allt upp talið . Í fyrirlestrinum tengja þau saman það sem þau lærðu í ferðinni og hvernig þau telja að íslenskir stjórnendur geti aukið framlegð og vellíðan starfsfóks á sama tíma . Vin Harris byggði upp fyrirtæki sitt í Skotlandi ( Ventrolla Scotland ) og hlaut virt nýsköpunarverðlaun sem kennd eru við John Logie Baird . Guðjón Svansson og Vala Mörk frá Njóttu ferðalagsins ( www.njottuferdalagsins.is ) fóru ásamt tveimur yngstu sonum sínum í fimm mánaða rannsóknarferðalag árið 2019 . Þau sóttu heim Blue Zones svæði heimsins , en þau eru þekkt fyrir langlífi og góða heilsu . Hvað hefur langlífi og góð heilsa með stjórnun að gera ? Geta íslenskir stjórnendur lært eitthvað af tímalausum íbúum eyjunnar Ikaria , ellismellum í Motubu á Okinawa , sjöundadags aðventistum í Loma Linda , veðurbörðum þorpsbúum í fjallahéruðum Sardiníu eða “ Plan de Vida ” hugsunarhætti þeirra langlífu á Nicoyaskaganum í Kosta Ríka ? Þau Guðjón og Vala vilja meina það . Í fyrirlestrinum tengdi Guðjón saman það sem þau lærðu í ferðinni og hvernig þau telja að íslenskir stjórnendur geti aukið framlegð og vellíðan starfsfólks á sama tíma . Nokkur lykilhugtök : Tilgangur , virkni , viðhorf , seigla og samkennd . Fjölskyldan fór af stað í þessa ferð því þau hafa mikinn áhuga á líkamlegri og andlegri heilsu . Vala vinnur við að byggja upp fólk eftir slys eða sjúkdóma og Guðjón hjálpar fólki við að ná jafnvægi í lífinu . Eitt áhugaverðasta verkefni sem hann hefur unnið við er að stýra sjálfboðaliðum um land allt . Guðjón fór á ráðstefnu hjá Virk þar sem hollenskur heimilislæknir kynnti Blue Zone svæðin ( Lomo Linda California , Nicoya Costa Rica , Sardinia Italy , Ikaria Greece og Okinia Japan ) og þar með kviknaði áhuginn . Það sem þau lærðu í ferðinni var að vera til og upplifa hvernig er að vera á hverjum og einum stað , hvað fólkið borðar og hvernig það lifir lífinu . Það skiptir miklu máli að fólk hafi tilgang í lífinu bæði almennt og í vinnunni . Gerðu það sem þú ert góður í , nýtur að gera , aðrir þarfnas og aðrir eru tilbúnir að greiða fyrir það . Fólk á ekki einungis að gera það sem það er gott í heldur einnig það sem þú nýtur þess að gera , annars geturðu lent í örmögnun . Guðjón hefur hitt marga sem eru stjórnendur en njóta þess alls ekki . En fyrir stjórnendur er mikilvægt að hjálpa fólki að skilja að það skipti máli . Starfsmenn verða að hafa tilgang og vita að þeir skipti máli . Gen skipta miklu máli varðandi langlífi en að sjálfsögðu hreyfing og matarræði að auki . Sameiginlegt með svæðunum er að fjölskyldan passar upp á alla á þessum stöðum . Hugsaðu vel um fjölskylduna þína og þá hugsar hún vel um þig . Blue Zone svæðin eiga það sameiginlegt að þar ríkir einfaldleiki og eðlilegt er að ganga á milli staða . Lomo Linda er eina svæðið sem sker sig úr því þeir eru trúarhópur aðventista 20 þúsund manna bær austur af LA . Lomo Linda er staður sem þú fæðist ekki endilega í því fólk er flytjast þangað alls staðar að úr heiminum . Þau eru 7 unda dags aðventistar . Hinir staðirnir eru allir staðir sem þú fæðist á . Mikilvægt er að gera daglegar mildar hreyfingar og óþarfi að ofkeyra sig . Mikilvægt er að sitja ekki allan daginn í vinnunni , heldur standa upp , fara í stuttan göngutúr , pílukast , og heilsuefla vinnustaðinn á oformlegan einfaldan hátt , einstaklingsmiðað eftir hópum . Allir þurfa alls ekki að vera með í öllu . Einnig er gaman að henda í planka . Gott að brjóta upp á mismundandi hátt og þannig að fólk gleymi sér . Hvetja alla til að leggja bílnum lengra frá og fara í litla leiki . Viðhorf skiptir miklu máli . Seiglan skiptir öllu og að vera undirbúinn . Fyrir stjórnendur er góður lærdómur að vita að það takast á hæðir og lægðir og vera þakklátur fyrir lífið . Mikilvægt er að vera opinn fyrir nýjum leiðum . Mikilvægt er að vera í sjálfboðaliðastarfi þegar við eldumst . Við búum sjálf til samfélagið okkar , hugsa stærra og hugsa ekki bara fyrir okkur sjálf heldur samfélagið . Því allt tengist . Bókin um gleðina er frábær bók sem vert er að lesa og mikilvægast er að rækta eitthvað , ekki einungis mat heldur líka fólk . Stjórnendur þurfa að passa upp á að starfsmenn rækti verkefni . Að lokum gerði Guðjón samantekt á því hvað er okkur mikilvægast í lífinu ; tilgangur , fólkið mitt , virkni , viðhorf , næring , hvíld , samfélagið og hið æðra . Ægishjálmurinn tengir þetta allt saman . Stjórnvísifélagar duttu heldur betur í lukkupottinn þegar þeir fengu að hlýða á Vin Harris frumkvöðul og nútvitunarkennara sem var kominn til Íslands á vegum Hugleiðslu og friðarmiðstöðvarinnar til að deila reynslu sinni af iðkun núvitunar . Það var Guðný Káradóttir sem kynnti Vin Harris í Nýsköpunarmiðstöð Íslands á síðasta fundi starfsársins föstudaginn þrettánda desember . Vin Harris sagði að í núvitund væri jmikilvægt að róa hugann og skoða hvernig okkur líður . Hvað erum við að hugsa , hvernig líður okkur ? Mikilvægt er að þrýsta ekki á neitt heldur skilja hvernig okkur líður . Við erum að skilja hvað gerist hjá okkur þegar eitthvað annað er að gerast , hvernig erum við að bregðast við ? Við erum sífellt að segja okkur sögur af því hvernig við ættum að vera . Mikilvægt er að spjalla alltaf við sjálfan sig eins og hvern annan góðan vin , ekki vera of dómhörð við okkur sjálf . Andardrátturinn er alltaf með okkur , það er allt annar andardráttur í dag en var í gær eða verður á morgun . Í núvitund er verið að skoða í huganum hvað er að gerast hér og nú . Eitt mikilvægasta sem manneskja getur gert fyrir sjálfa sig er að breyta um tón hvernig hún talar við sig . Talaðu í fallegum , rólegum góðum tón við sjálfan þig . Fólk þarf að æfa sig í að vera með sjálfu sér . Í núvitund byrjarðu að bera ábyrgð á eigin tilfinningum . Það eru milljónir hluta að gerast þarna úti og þú getur einungis valið um örfáa þeirra . Ef þú heyrir t.d. fullt af hljóðum og þau angra þig þá er mikilvægt að hlusta á hljóð og leyfa þeim að koma . Þá breytist oft hjá mörgum að hljóðin hætta að fara í taugarnar á þeim og þá hefur heilinn breyst .